Stargate Universe

Stargate Universe (Stela Pordego: Universo) estas uson-kanada sciencfikcia televidserio kreita de Brad Wright kaj Robert C. Cooper. Ĝi estas derivita de Stargate SG-1 kaj estas la kvara serio de la Stargate-universo (post Stargate Infinity kaj Stargate Atlantis).

Stargate Universe unuafoje elsendiĝis la 2-an de oktobro 2009 en la usona televidkanalo Syfy. La 16-an de decembro 2010, Syfy anoncis, ke ĝi ne renovigos la serion por tria sezono, do ĝi haltis post du sezonoj kaj 40 epizodoj. Estis planita filmo por fini la rakonton, sed ankaŭ ĝi estis nuligita.

 Scenaro 
Antaŭ pluraj milionoj da jaroj, raso nomata antikvuloj (Ancients) lanĉis plurajn aŭtomatajn intergalaksiajn kosmoŝipojn por studi la originon de Universo. Pluraj el tiuj ŝipoj dissemis stelpordegojn sur planedojn de galaksioj, kiujn ĝi trairis. Alia ŝipo, Destino (angle: Destiny), ebligas al homoj esplori la universon sekvante la vojon, laŭ kiu semŝipoj lasis stelpordegojn.

Stelpordegoj havas simbolojn, per kiuj oni konektiĝas al aliaj pordoj. Kutima adreso havas sep simbolojn; oksimbolaj adresoj ebligas konektiĝi al alia galaksio, kaj per naŭ simboloj oni povas atingi la ŝipon Destino.

En la nuna epoko, homoj fondis bazejon Icarus (el Ikaro) sur alia planedo, kiu povas provizi sufiĉan energion por konektiĝi al tiu ŝipo. Armeo kontaktas Eli Wallace (David Blue), kiu solvis matematikan enigmon kaŝitan en videoludo, por ke li kunlaboru al la projekto kun Nicholas Rush (Robert Carlyle). Dum malamika atako de tiu planedo, Rush vidas lastan ŝancon konektiĝi per naŭsimbola adreso. Ĉiuj homoj laborantaj en la bazejo fuĝas tra la pordo kaj alvenas en la ŝipon Destino.

Enkaptitaj en kosmoŝipo, miliardojn da lumjaroj for de Tero, la fuĝintoj strebas supervivi en tiu malnova ŝipo, kies multaj partoj misfunkcias, esplorante planedojn per la stelpordego por trovi manĝaĵon, akvon kaj manieron konekti la pordon al Tero.

 Aktoroj 
eta|dekstra|altdekstre=2|La ĉefaj aktoroj de Stargate Universe: Jamil Walker Smith, Alaina Huffman, David Blue, Robert Carlyle, Ming-Na, Brian J. Smith, Elyse Levesque
 Robert Carlyle: Nicholas Rush
 David Blue: Eli Wallace
 Louis Ferreira: Everett Young
 Brian J. Smith: Matthew Scott
 Jamil Walker Smith: Ronald Greer
 Elyse Levesque: Chloe Armstrong
 Alaina Huffman: Tamara Johansen
 Ming-Na: Camile Wray

 Epizodoj 
 Epizodo  1-a sezono  2-a sezono 1  Air (Part 1)  Intervention (Part 3) 2  Air (Part 2)  Aftermath 3  Air (Part 3)  Awakening 4  Darkness (Part 1)  Pathogen 5  Light (Part 2)  Cloverdale 6  Water  Trial and Error 7  Earth  The Greater Good 8  Time  Malice 9  Life  Visitation 10  Justice  Resurgence (Part 1) 11  Space (Part 1)  Deliverance (Part 2) 12  Divided (Part 2)  Twin Destinies 13  Faith  Alliances 14  Human  Hope 15  Lost  Seizure 16  Sabotage  The Hunt 17  Pain  Common Descent (Part 1) 18  Subversion  Epilogue (Part 2) 19  Incursion (Part 1)  Blockade 20  Incursion (Part 2)  Gauntlet

 Notoj kaj referencoj 

 Vidu ankaŭ 

 Stargate
 Stargate SG-1
 Stargate Atlantis

Kategorio:Sciencfikciaj televidaj serioj
Kategorio:Stargate
Kategorio:Usonaj televidaj serioj
Kategorio:Televidaj programoj de Syfy